paragraph_text: Naziv albuma kao i istoimenog singla nastao je zahvaljujući Ringovoj frazi, malapropizmu "hard day's night". U intervjuu s Playboyem John Lennon je ispričao kako je prihvaćen naziv albuma: "Išao sam doma u automobilu i Dick Lester [redatelj filma] mi jer predložio da naziv albuma bude Hard Day's Night, što je bilo nešto što je Ringo rekao. (...) Znate, jedan od njegovih malapropizama. Ringoizama, gdje nije imao namjeru biti smiješan... Jednostavno je to rekao. I onda je Dick Lester rekao: "Uzet ćemo taj naziv."